jkorsvik/nowiki_second_scrape_merged huggingface dataset:
Riksförbundet för sexuell upplysning

Riksförbundet för sexuell upplysning (RFSU) er en svensk organisasjon som arbeider for seksuell og reproduktiv helse og rettigheter og for å gi informasjon og opplysninger omkring seksualitet og samliv. Blant sakene organisasjonen jobber for er retten til fri abort, familieplanlegging/prevensjon og LHBT+-rettigheter. En gren av organisasjonen produserer og selger preventiver (kondomer) og sexhjelpemidler.
Organisasjonen ble grunnlagt og gjennom flere tiår ledet av Elise Ottesen-Jensen, som siden ble president i International Planned Parenthood Federation. RFSU utgir tidsskriftet Ottar, oppkalt etter sin grunnlegger. Det er en søsterorganisasjon av norske Sex og Politikk.


== Bakgrunn og virksomhet ==

RFSU ble grunnlagt i 1933 av blant andre Elise Ottesen-Jensen (leder til 1959), Gunnar Inghe og Hanna Lundin. RFSUs tidsskrift, Ottar, er oppkalt etter Elise Ottesen-Jensen. RFSU er partipolitisk og religiøst uavhengig, men har sine røtter i radikal sosialisme.
RFSUs arbeid hviler på tre retter:

Retten til å være
Retten til å nyte
Retten til å velgeDen ideelle delen av RFSU arbeider med opplysning, informasjon og opinionsdannelse innen samlivs- og seksualspørsmål både i Norden og internasjonalt. Den kommersielle delen består av RFSU AB (herunder RFSU NorgeAS). Den utvikler og selger blant annet kondomer, hjemmetester, glidemiddel og sexhjelpemidler.
Lokalavdelingene arbeider med informasjon og utdannelse. Lokalforeningene kurser frivillige som driver med opplysning i skolene. RFSUs klinikk i Stockholm arbeider med prevensjonsveiledning, seksualrådgivning samt seksuelt overførbare sykdommer. Klinikken arbeider også med forskning og utdannelse.
RFSU driver også et omfattende internasjonalt arbeid sammen med liknende organisasjoner i andre land.
Høyeste besluttende organ er kongressen, som trer sammen annenhvert år. Både enkeltpersoner såvel som organisasjoner kan være (og er) medlemmer av RFSU.
Lena Lennerhed er forbundsordfører siden 2005.


== RFSU Norge AS ==
RFSU Norge AS ble stiftet 1. juni 1973.
Daglig leder er Katarina Ulrike Knutz Maxen.


== Referanser ==


== Eksterne lenker ==
Offisiell hjemmeside (Sverige)
Offisiell hjemmeside (Norge)
Fylkesvei 3408

Fylkesvei 3408 går mellom Vinjesvingen i Vinje og Liosvingen i Tokke.
Frem til 2019 hadde veien betegnelsen fylkesvei 806 (Telemark).


== Kommuner og knutepunkter ==

 VinjeByrteheivegen 

 TokkeMo-Byrte-vegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3408
(no) Statens vegvesen – trafikkmeldinger
Eiríkur Guðnason

Eiríkur Guðnason (født 3. april 1945 i Keflavik) er en islandsk økonom. 
Han sitter i styret i Islands sentralbank, som en av tre personer. Der ble han utnevnt for en syvårsperiode fra 1. mai 2005. Han har sittet i styret siden 1994, og har jobbet i sentralbanken siden 1969. Styremedlemmer i sentralbanken sitter i 7 år, så Guðnasons periode utløper i april 2012.
Guðnason er utdannet Cand.oecon. fra Universitetet på Island (Reykjavík) i 1970. Han har jobbet i sentralbanken i hele sin yrkesmessige karriere, og begynte der 1. juni 1969 som økonom. Senere ble han avdelingsleder og seniorøkonom, og fra 1987 visestyremedlem. 1. mai 1994 fikk han plass i styret første gang, og siden har han hatt denne stillingen.
Fylkesvei 3400

Fylkesvei 3400 går mellom Mostøyl i Tokke og Kviteseidbyen i Kviteseid.
Opprinnelig var strekningen mellom Vassberg og Mostøyl del av E134, før Mostøylbakken bru og Mostøyltunnelen ble tatt i bruk 1998.Frem til 2019 hadde veien betegnelsen fylkesvei 452 (Telemark).


== Kommuner og knutepunkter ==

 TokkeOrmbrekkroken 

Mostøyl
 KviteseidDalanvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3400
(no) Statens vegvesen – trafikkmeldinger
Écu

Écu var en fransk mynt, produsert i flere perioder. Navnet kommer fra det latinske ordet for skjold, scutum.
Den første écu var en gullmynt slått i Ludvig IX regjeringstid i 1266. 
På 16- og 1700-tallet kom écuen på nytt i form av sølvmynt, i tre perioder, første gang under Ludvig XIII.
Écu forsvant med den franske revolusjon.
Fylkesvei 3418

Fylkesvei 3418 går mellom Gvammen og Hjartdal fjellstoge i Hjartdal kommune.
Frem til 2019 hadde veien betegnelsen fylkesvei 653 (Telemark).


== Kommuner og knutepunkter ==

 HjartdalOppsalvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3418
(no) Statens vegvesen – trafikkmeldinger
Kjell Sørensen

Kjell Sørensen (født 13. november 1943 på Langestrand, Larvik, død 20. januar 1997) var en norsk operasanger (lyrisk tenor). Han startet opprinnelig som talentfull trompetist ved Musikkhøyskolen i Kristiansand, men ble i stedet oppdaget av akompagnatøren Erik Werba, som ga ham de beste skussmål. 


== Utdannelse ==
Han studerte først ved Agder musikkonservatorium og dernest ved Guildhall School of music and Drama i London. Etter studiene i England fikk han ansettelse ved Den norske opera. Han drøyde imidlertid helt til 1992 med sin formelle solistdebut i Den gamle logen i Oslo. Ved siden av å være fast ansatt ved Den Norske Opera, var han en hyppig benyttet freelancesanger.
Han var dessuten en aktiv tekstforfatter, og skrev flere tekster til kantater, syngespill mm. 


== Tordenskiold-kantaten ==
Verket om Tordenskiold skrev han på bestilling fra Den norske marine i forbindelse med Tordenskiolds 300-årsjubileum i 1990. Musikken ble komponert av Kjell Marcussen, og teksten ble til på grunnlag av Jacob Breda Bulls drama om Tordenskiold fra 1899. Kantaten ble første gang oppført på Ringve Museum i Trondheim 15. september 1990. Det ble totalt fremført 45 ganger, men ble tatt opp igjen og spilt under Tordenskioldsdagene i Frederikshavn både i 2004, 2006, og for foreløpig siste gang i 2008.
Thomas Einwaller

Thomas Einwaller (født 25. april 1977) er en østerriksk fotballdommer. Han har hverken dømt EM- eller VM-kamper, men han har dømt en kamper i Mesterligaen og seks i UEFA-cupen.Han er en av 38 kandidater til å dømme i verdensmesterskapet i fotball 2010 i Sør-Afrika.


== Referanser ==
Ljan Skoles Musikkorps

Ljan Skoles Musikkorps er et skolekorps med janitsjarbesetning fra Ljan i Oslo. Korpset ble stiftet 18. november 1948 som et rent guttekorps. Korpset øver hver torsdag på Ljan skole. Korpset har ca. 35 medlemmer fordelt på hovedkorps, juniorkorps og aspirantkorps.


== Eksterne lenker ==
Korpsets hjemmeside
Stéphane Lannoy

Stéphane Lannoy (født 18. september 1969 i Boulogne-sur-Mer) er en fransk fotballdommer. Han har dømt 85 kamper i fransk serie og har i tillegg også dømt syv kamper i UEFA-cupen, to kamper i Mesterligaen.Han er en av 38 kandidater til å dømme i verdensmesterskapet i fotball 2010 i Sør-Afrika.


== Kamper i VM som hoveddommer ==


=== 2010 ===
 Nederland – Danmark  (gruppespill)
 Brasil – Elfenbenskysten  (gruppespill)


== Referanser ==
Fylkesvei 3346

Fylkesvei 3346 går mellom Folsland og Tinnes i Notodden kommune.
Frem til 2019 hadde veien betegnelsen fylkesvei 601 (Telemark).


== Kommuner og knutepunkter ==

 NotoddenÅrlifossvegen 

Svelgfossvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3346
(no) Statens vegvesen – trafikkmeldinger
Fylkesvei 3344

Fylkesvei 3344 går mellom Bolkesjø og Notodden sentrum i Notodden kommune.
Frem til 2019 hadde veien betegnelsen fylkesvei 602 (Telemark).


== Kommuner og knutepunkter ==

 NotoddenFollsjøvegen 

Lisleheradvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3344
(no) Statens vegvesen – trafikkmeldinger
Chin-Long Yang

Chin-Long Yang (født 5. juni 1953) er en kinesisk økonom. Han er sentralbanksjef i Kinas sentralbank. 
Yang er Master of International Business fra National Chengchi University (1980), og tok i 1989 doktorgrad i filosofi ved University of Birmingham. 
Han har jobbet ved sentralbanken siden 1989, og ble utnevnt til visesentralbanksjef i mars 2008. I februar 2018 overtok han som sentralbanksjef etter Perng Fai-nan.


== Eksterne lenker ==
Presentasjon på sentralbankens hjemmeside
A-Ting Chou

A-Ting Chou (født 4. november 1942) er en kinesisk økonom. Han var visesentralbanksjef i Kinas sentralbank fra 2007 til 2012. 
Chou har en bachelorgrad fra National Taiwan University i 1965. Han har jobbet i sentralbanken siden 1980, mest i Taiwan, men også en periode i London. 
Han ble utnevnt til visesentralbanksjef i februar 2007, og Tzung-Ta Yen overtok stillingen i februar 2012.


== Referanser ==


== Eksterne lenker ==
Presentasjon på sentralbankens hjemmeside (arkivert)
Göteborgsvarvet

Göteborgsvarvet er en årlig 21 kilometer lang løpskonkurranse i Göteborg i Sverige. Den ble arrangert for første gang i 1980.
Deltakerrekorden er 40 523 løpere (2009).[trenger oppdatering]


== Vinnere ==


=== menn ===
1980 – Göran Högberg, 1,06,17
1981 – Göran Högberg, 1,05,44
1982 – Mats Erixon, 1,02,54
1983 – Tommy Persson, 1,04,40
1984 – Mats Erixon, 1,03,14
1985 – Mats Erixon, 1,04,35
1986 – Mats Erixon, 1,03,41
1987 – Mats Erixon, 1,03,37
1988 – Håkan Börjesson, 1,05,13
1989 – Simon Robert–Naali, 1,03,35
1990 – Tomas Robert–Naali, 1,01,54
1991 – Andrea Nade, 1,04,38
1992 – Onesmo Ludago, 1,03,24
1993 – Francis Robert–Naali, 1,03,37
1994 – Onesmo Ludago, 1,03,08
1995 – Richard Nerurkar, 1,02,39
1996 – Wilson Musto, 1,03,12
1997 – Martin Ojuku, 1,01,44
1998 – Fred Ntabo, 1,03,28
1999 – Rachid Ait–Bensalem, 1,02,18
2000 – Faustin Baha, 1,02,42
2001 – Pavel Loskutov, 1,03,00
2002 – Mustafa Mohamed, 1,03,35
2003 – Benjamin Rotich, 1,03,43
2004 – Mustafa Mohamed, 1,04,03
2005 – Silas Sang, 1,03,18
2006 – Abdelkader El Mouaziz, Marokko, 1,02,14
2007 – Kimeli Teimet, Kenya, 1,04,03
2008 – Kimeli Teimet, Kenya, 1,01,21


=== kvinner ===
1980 – Midde Hamrin, 1,15,50
1981 – Evy Palm, 1,17,47
1982 – Grete Waitz, 1,09,57
1983 – Jeanette Nordgren, 1,14,54
1984 – Midde Hamrin, 1,10,46
1985 – Jeanette Nordgren, 1,13,44
1986 – Evy Palm, 1,12,11
1987 – Midde Hamrin, 1,13,24
1988 – Evy Palm, 1,14,19
1989 – Elisabeth Johannesson, 1,17,16
1990 – Midde Hamrin, 1,12,45
1991 – Ingrid Kristiansen, 1,12,30
1992 – Suzanne Rigg, 1,13,26
1993 – Ritva Lemettinen, 1,13,30
1994 – Ritva Lemettinen, 1,13,04
1995 – Ritva Lemettinen, 1,13,18
1996 – Aniela Nikiel, 1,14,29
1997 – Joyce Chepchumba, 1,09,50
1998 – Nadesjda Iljyna, 1,12,31
1999 – Nadesjda Iljyna, 1,11,47
2000 – Stine Larsen, 1,09,28
2001 – Stine Larsen, 1,11,07
2002 – Lena Gavelin, 1,13,03
2003 – Miriam Wangari, 1,13,27
2004 – Kiprono Leah, 1,18,06
2005 – Susan Kirui,1,12,33
2006 – Helena Javornik, Slovenia, 1,12,34
2007 – Kirsten Melkevik Otterbu, Norge, 1,12,38
2008 – Kirsten Melkevik Otterbu, Norge, 1,10,19


== Eksterne lenker ==
(en) Göteborgsvarvet – kategori av bilder, video eller lyd på Commons
Fylkesvei 2770

Fylkesvei 2770  går mellom Jordbru og Hedenstad kirke i Kongsberg kommune. Veien er 2,4 km lang.
Frem til 2019 hadde veien betegnelsen fylkesvei 86.


== Kommuner og knutepunkter ==

 KongsbergLandsverkveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2770
(no) Statens vegvesen – trafikkmeldinger
Mads Berg

Mads Hansen Berg (født 16. februar 1865 i Idd, død 3. juli 1955 i Oslo) var en norsk skolemann og sangpedagog.
Foreldrene til Mads var skolelærer og kirkesanger Andreas Hansen Berg og kona Inger Madsdatter.  De bodde på gården Berg i Enningdalen i Idd i Østfold.Mads Berg var overlærer på Tåsen skole fra 1921 til 1925 og ved Ullevål skole, som den gangen lå i Aker, fra 1925-35.  Han gav ut skolebøker, mest kjent er Skulesongbok eller Skolens sangbok, som ble trykt i over en million eksemplar fra første opplag i 1914 til 25. utgåve 12. opplag kom i 1995. Sammen med Rasmus Stauri gav han også ut Sangbok for norsk ungdom (første utgave 1923), som var beregnet på den høyere skolen og folkehøgskolen. 
Mads Berg har også komponert sanger, blant annet melodiene til Margrethe Munthes sang «Jeg snører min sekk» og Elias Blix' «Ein småfugl sat». Dessuten har han oversatt sanger fra andre språk, for eksempel «Flygevise» (Om jeg hadde aeroplan) og «Lykkens land» (Ved en vei, på en stein). Den siste har han også komponert melodien til.


== Referanser ==
Mastodonterne

Foreningen Mastodonterne ble stiftet den 16. april 1988, av en gruppe venner som hadde en felles interesse for teater og sang.


== Historie ==
De første årene av Mastodonternes liv hadde foreningen hjemsted i Fredensborg-Humlebæk Kommune, men i 2004 ble teatertroppen hentet til Hillerød av daværende borgermester Nick Hækkerup, som kunne lokke med øvingslokaler, verksted og lagerplass til gruppens etter hvert ganske omfangsrike scenografi- og kostymelager til gjengjeld for, at troppen også oppførte forestillinger i Hillerød Kommune.
I 1999 innledet foreningen et tett samarbeid med komponisten og sangskriveren Sebastian, som utover å instruere troppens forestillinger også komponerte en ny musikal – Klokkeren fra Notre Dame – spesielt til Mastodonterne, som hadde urpremiere i Cirkusbygningen i København i 2002. Dette samarbeidet førte til, at Mastodonterne utviklet seg fra å være en lokal forening, som hovedsalig var kjent i Nordsjælland, til å bli en teatertropp som var kjent i hele Danmark. med forestillinger i København, Jylland og på Fyn.


== Ambisjoner ==
Mastodonterne har alltid vært drevet av en ambisjon om å levere kvalitet og være i konstant utvikling. Like fra begynnelsen hadde foreningen en drøm om å bli de største innen for sitt felt (derav navnet). Foreningen tilstreber å produsere forestillinger for hele familien, og der blir derfor både oppført barne- og voksenforestillinger. Uansett om det står Peter Pan, Les Miserables, eller Ronja Røverdatter på plakaten, har Mastodonterne siden 2000 vært et av de mestselgende teaterne i Danmark med omkring 50 000 solgte billetter hvert år.
”I Mastodonterne spiller man for publikum ikke for sig selv”. Dette prinsippet har alltid vært en av grunnpilarene i foreningens utvikling, og vært medvirkende til at foreningen har oppnådd en fremtredende posisjon i dansk teater. En utvikling hvor målet er, å gi publikum en uforglemmelig opplevelse hver gang Mastodonterne går på scenen.
Deres neste oppsetning vil bli Sebastians musikal Cyrano, som blir en 20 års jubileumsforestilling for foreningen i 2008.


== Eksterne lenker ==
Offisielt nettsted 
Teaterets oppsetning av musikalen Les Miserables
Gruppens oppsetning av Peter Pan
Mastodonternes oppsetning av Cyrano 2008
Mustafa Mohamed

Mustafa Hassan «Musse» Mohamed (født 1. mars 1979 i Mogadishu, Somalia) er en svensk friidrettsutøver. Mohamed konkurrerer hovedsakelig på 3000 meter hinder, men også andre mellomdistanseløp og langdistanseløp. 
Første gang han deltok i en løpskonkurranse var i Fredsloppet i Göteborg i 1995. Den 28. juli 2007, i Heusden-Zolder i Belgia, sprang Mohamed på 8.05,75 på 3000 m hinder og slo Anders Gärderuds 31 år gamle svenske rekord fra OL-finalen i 1976. Med den tiden er Mohamed den nest raskeste i Europa noensinne etter nederlenderen Simon Vroemen.
Mohamed er bosatt i Göteborg og konkurrerer for Hälle IF.


== Referanser ==


== Eksterne lenker ==
(en) Mustafa Mohamed – Olympedia 
(en) Mustafa Mohamed – Sports-Reference (OL-resultater – arkivert) 
(sv) Mustafa Mohamed – Sveriges olympiske komité 
(en) Mustafa Mohamed – World Athletics 
(en) Mustafa Mohamed – Diamond League 
(en) Mustafa Mohamed – Track and Field Statistics 
(en) Mustafa Mohamed – kategori av bilder, video eller lyd på Commons
Gersemi

Gersemi er datter av gudinnen Frøya. Søsteren er Hnoss, og faren Od som er et aspekt av Odin. Hos Snorre Sturlason nevnes hun bare i þulur.
Gersemi er oppfattet som svært vakker, og hun er svært lik sin mor Frøya. Det er hevdet at både Gersemi og Hnoss egentlig bare er aspekter av Frøya. I henhold til filologen Rudolf Simek er navnene Gersemi og Hnoss å betrakte som synonymer.


== Referanser ==
Fylkesvei 2734

Fylkesvei 2734  går mellom Øvre Hoen og Skjøl i Øvre Eiker kommune. Veien er 3,1 km lang.
Frem til 2019 hadde veien betegnelsen fylkesvei 61.


== Kommuner og knutepunkter ==

 Øvre Eiker
Aasveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2734
(no) Statens vegvesen – trafikkmeldinger
Skolens sangbok

Skolens sangbok er en skolesangbok utgitt av Mads Berg på Aschehoug  i 1914.  Boken dominerte sangundervisningen i norsk skole i store deler av det tyvende århundre. Boken kom i mange utgaver; nynorskutgaven kom ut under tittelen Skulesongbok, samlet opplag for begge utgavene skal ha vært rundt 1 million bøker.Med et allsidig utvalg norske sanger har boken vært en formidler av den norske sangskatten, og ved å gi skolebarn felles kunnskap om norske sanger har den vært ansett som et element i den norske nasjonsbyggingen.  


== Noen utgaver av Mads Bergs skolesangbok ==
Førsteutgaven som kom i 1914 under tittelen Skolens sangbok / samlet av Mads Berg hadde 160 sider med sangtekster og noter for en- og tostemmige melodier.
En ny, utvidet utgave i 1929 hadde 199 sider.  Samme året kom det ut et tillegg; Tillegg til Mads Berg: Skolens sangbok med metodiske anvisninger for sangundervisningen samt en del trestemmige sanger, på 32 sider.  Dette tillegget ble seinere tatt inn som en del av boken. 
I 1933 var boken kommet ut i 342 000 eksemplarer, den hadde da 231 sider med illustrasjoner. 
Utgavene fra 1940 hadde 256 sider musikk og en tilleggsdel på 29 sider.  Dette året kom sangboken i to målformer; bokmål og nynorsk:

Skolens sangbok : med metodisk rettleiing for undervisningen i sang / av Mads Berg
Skulesongbok : med metodisk rettleiing for opplæring i song / av Mads BergMed utgaven Skule-songbok : med metodisk rettleiing for opplæring i song / av Mads Berg i 1952 var boka trykt i 693 000 eksemplarer.
I 1954 kom en ny utgave ved Arnfinn og Åse Klakegg; Skolens sangbok : med metodisk rettledning for undervisning i sang og musikk / Mads Berg.
Utgaven ved Klagegg kom òg på nynorsk som Skulesongbok : med metodisk rettleiing for opplæringa i song og musikk / Mads Berg. 26. utgave fra 1966 hadde 350 sider, av dette 25 sider metodikk. Den tilsvarende bokmålsutgaven kom i 12. opplag så seint som 1995, merket «For folkeskolens 2.-9. skoleår».


== Annet ==
I 1946 gav Arild Sandvold ut boken Sangen har lysning med piano- eller orgelakkompagnement til de mest kjente melodiene i skolesangboka til Mads Berg.


== Referanser ==


== Litteratur ==
Mads Berg: Skolens sangbok 1970 ISBN 82-03-00076-2
Mungo Park (teater)

Mungo Park er et teaterhus som ligger i Lillerød i Danmark. Det er oppkalt etter den skotske legen og oppdagelsesreisende Mungo Park (1771–1806).
Det ble grunnlagt av Lars Kaalund i 1992, da Dr. Dante flyttet fra Lillerød til Aveny Teatret, seinere Aveny-T. Lars Kaalund var leder inntil 1998, hvor han ble direktør for Østre Gasværk Teater. I 1998 ble skuespiller og instruktør Peter Reichhardt leder.
Nåværende teaterdirektør er instruktøren Martin Lyngbo. Med hans ansettelse 1. august 2005 blir teatret et repertoarteater med fast tilknyttet ensemble.
Mungo Park har mottatt en rekke priser, blant annet en Reumert for forestillingen Guitaristerne i 2005, og for forestillingen Forstad i 2006.


== Eksterne lenker ==
(da) Offisielt nettsted
Bath Iron Works

Bath Iron Works (BIW) er et skipsverft som ligger på bredden av Kennebec-elven ved byen Bath i delstaten Maine i USA. Verftet bygger private, kommersielle og militære fartøyer. US Navy har historisk vært den største kunden.
Verftet ble startet i 1884 av Thomas W. Hyde. I 1995 ble det kjøpt av General Dynamics og er nå et datterselskap, General Dynamics Bath Iron Works.
De siste årene har verftet blant annet bygget flere destroyere i Arleigh Burke-klassen og skal også bygge destroyere i den nye Zumwalt-klassen.


== Eksterne lenker ==
(en) Offisielt nettsted 
(en) Bath Iron Works – kategori av bilder, video eller lyd på Commons
Spekemat

Spekemat er en fellesbetegnelse for mat som er konservert gjennom speking. Ulike typer kjøtt og fisk kan spekes. Eksempler på spekemat er fenalår, spekeskinke, spekekjøtt, spekepølse og spekefisk med mer.
I Norge har konservering gjennom speking vært kjent i mer enn 1000 år, og spekemat spises året rundt. Allikevel spiser nordmenn lite spekemat i forhold til andre europeere. Ifølge Forskning.no og Nofima spiste nordmenn i snitt cirka 0,4 kg spekeskinke per innbygger i 2009. I Spania og Italia var snittet henholdsvis 3,3 og 4,4 kg per person.I Norge er spekemat og grillmat mest populært i sommerhalvåret.


== Referanser ==


== Se også ==
Fenalår
Nyborg Voldspil

Nyborg Voldspil er Danmarks eldste friluftsteater, som startet i 1939 gjennom et samarbeid mellom Ungdomsforeningerne i Nyborg.
Den vesentligste aktiviteten var den årlige friluftsforestillingen ved Nyborg slott. Forestillingene ble senere flyttet vekk fra slottet og lengre opp på vollene, derav navnet Nyborg Voldspil. Bare avbrutt under  okkupasjonen, har det hvert år vært oppført en populær operette eller musikal på den fine scenen. Rundt 300 frivillige deltar på scenen og bak scenen.
Gjennom årene har mange kjente sangere og skuespillere startet sine karrierer ved Nyborg Voldspil og fortsatt sine profesjonelle karrierer ved Danmarks store scener. Navn som nevnes er Jørgen Klint, Arne Lundemann, Betty Glosted, Therese Glahn, Finn Nielsen, Thomas Eje, Jakob Sveistrup Johnny Jørgensen og Ulrich Thomsen.


== Forestillinger 1939 – 2018 ==
2018 – Singin' in the Rain
2017 – Grease (musikal)
2016 – Atlantis (musikal)
2015 – The Sound of Music
2014 – My Fair Lady
2013 – Mød mig på Cassiopeia
2012 – Sommer i Tyrol
2011 – The Producers
2010 – Oliver!
2009 – Crazy For You
2008 – Evita
2007 – Cabaret
2006 – Atlantis (musikal)
2005 – Show Boat
2004 – South Pacific
2003 – My Fair Lady
2002 – Mød mig på Cassiopeia
2001 – The Sound of Music
2000 – Singin' in the Rain
1999 – Oklahoma
1998 – Annie Get Your Gun
1997 – Hello Dolly
1996 – Sommer i Tyrol
1995 – Flagermusen
1994 – Guys & Dolls
1993 – Oliver
1992 – Den glade enke
1991 – My fair Lady
1990 – Show Boat – (ved vollgraven)
1989 – The Sound of Music (ved vollgraven)
1988 – Zigeunerbaronen
1987 – West Side Story
1986 – Annie Get Your Gun
1985 – Landmandsliv
1984 – Grevinde Maritza
1983 – Flagermusen
1982 – Can Can
1981 – Den glade enke
1980 – Sommer i Tyrol – (ved vollgraven)
1979 – Mød mig på Cassiopeia & Jesus Christ Superstar – (ved vollgraven)
1978 – Farinelli – (ved vollgraven)
1977 – Oklahoma
1976 – My fair Lady
1975 – Annie Get Your Gun
1974 – Zigeunerbaronen
1973 – South Pacific – (ved vollgraven)
1972 – Show Boat – (ved vollgraven)
1971 – Drama på Nyborg Slot – (ved slottet)
1970 – Grevinde Maritza
1969 – Paganini
1968 – Rose Marie
1967 – Champagnegaloppen
1966 – Frk. Nitouche
1965 – Sommer i Tyrol
1964 – Landmandsliv
1962 – Oklahoma
1961 – Czardasfyrstinden
1960 – Greven af Luxemborg
1959 – Fuglekræmmeren
1958 – Elverhøj
1956 – Christian den II – (ved slottet)
1955 – Zigeunerbaronen
1954 – Valdemar Atterdag – (ved slottet)
1953 – Den glade enke
1952 – Den gamle spil om enhver – (ved slottet)
1951 – Czardasfyrstinden
1950 – Bygmesteren
1949 – Nu stander landet i våde – (ved slottet)
1948 – Jomfruburet
1947 – Champagnegaloppen
1946 – Forår i Heidelberg
1945 – Elverhøj
1944 – En søndag på Amager
1943 – Sommer i Tyrol
1942 – Der var engang
1941 – De Danske i Paris – (ved Hesselhuset)
1939 – Danehof  i Nyborg – (ved slottet)


== Eksterne lenker ==
Nyborg Voldspils hjemmeside